CELEX: 32016R0235
Language: ro
Date: 2016-02-18 00:00:00
Title: Regulamentul (UE) 2016/235 al Comisiei din 18 februarie 2016 de modificare a anexei II la Regulamentul (CE) nr. 110/2008 al Parlamentului European și al Consiliului privind definirea, desemnarea, prezentarea, etichetarea și protecția indicațiilor geografice ale băuturilor spirtoase

19.2.2016   
            
            
               RO
            
            
               Jurnalul Oficial al Uniunii Europene
            
            
               L 44/7
            
         REGULAMENTUL (UE) 2016/235 AL COMISIEI
   din 18 februarie 2016
   de modificare a anexei II la Regulamentul (CE) nr. 110/2008 al Parlamentului European și al Consiliului privind definirea, desemnarea, prezentarea, etichetarea și protecția indicațiilor geografice ale băuturilor spirtoase
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 110/2008 al Parlamentului European și al Consiliului din 15 ianuarie 2008 privind definirea, desemnarea, prezentarea, etichetarea și protecția indicațiilor geografice ale băuturilor spirtoase (1), în special articolul 26,
   întrucât:
   
               (1)
            
            
               Anexa II la Regulamentul (CE) nr. 110/2008 prevede că băuturile spirtoase din categoria 32 „Lichior” sunt obținute prin aromatizarea alcoolului etilic de origine agricolă, a unui distilat de origine agricolă, a uneia sau mai multor băuturi spirtoase sau a unui amestec din produsele menționate anterior, îndulcite și cu un adaos de produse agricole sau de produse alimentare, cum ar fi smântână, lapte sau alte produse lactate, fructe, vin sau vin aromatizat. Cu toate acestea, proprietățile organoleptice de bază care caracterizează această categorie de băutură spirtoasă nu impun combinarea aromatizării cu adăugarea de produse agricole sau de produse alimentare. Utilizarea uneia dintre aceste proceduri este suficientă pentru a obține un produs cu caracteristicile așteptate în general de consumatori de la un lichior. Prin urmare, ar trebui permisă comercializarea în categoria 32 „Lichior” a băuturilor spirtoase obținute fie prin aromatizarea alcoolului etilic de origine agricolă, a unui distilat de origine agricolă, a uneia sau mai multor băuturi spirtoase sau a unui amestec din produsele menționate anterior, fie prin adăugarea de produse agricole sau de produse alimentare.
            
         
               (2)
            
            
               Prin urmare, anexa II la Regulamentul (CE) nr. 110/2008 ar trebui modificată în consecință.
            
         
               (3)
            
            
               Măsurile prevăzute în prezentul regulament sunt conforme cu avizul Comitetului pentru băuturi spirtoase,
            
         ADOPTĂ PREZENTUL REGULAMENT:
   Articolul 1
   Anexa II la Regulamentul (CE) nr. 110/2008 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 februarie 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 39, 13.2.2008, p. 16.
   
      ANEXĂ
      La litera (a) din categoria 32 a anexei II la Regulamentul (CE) nr. 110/2008, punctul (ii) se înlocuiește cu următorul text:
      
         
                     „(ii)
                  
                  
                     obținute utilizând alcool etilic de origine agricolă, un distilat de origine agricolă sau una sau mai multe băuturi spirtoase ori un amestec din produsele menționate anterior, îndulcite și cu un adaos de una sau de mai multe arome, produse agricole sau produse alimentare.”